ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА относно изпълнението и резултатите от програмата „Перикъл“ за защита на еврото срещу фалшифициране (2006—2013 г.) /* COM/2014/0550 final */





ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА относно изпълнението и резултатите от програмата „Перикъл“ за защита на еврото срещу фалшифициране (2006—2013 г.) 1. Общи положения Програмата „Перикъл“ е програма за обмен, помощ и обучение за защита на еврото срещу фалшифициране. Програмата беше създадена с Решение 2001/923/ЕО на Съвета от 17 декември 2001 г. за четиригодишен период (1 януари 2002 г. — 31 декември 2005 г.).[1] Посоченото решение бе изменено с две решения на Съвета: 2006/75/ЕО от 30 януари 2006 г.[2] и 2006/849/ЕО от 20 ноември 2006 г.[3], наричано по-долу Решението „Перикъл“. Последното решение удължи срока на Програмата до 31 декември 2013 г. В член 13, параграф 3, буква б) от Решение № 2001/923/ЕО на Съвета, изменено с Решение № 2006/849/ЕО на Съвета, се изисква подробен доклад за изпълнението и резултатите от Програмата, който да бъде представен на Европейския парламент и Съвета до 30 юни 2014 г. Настоящият доклад е в отговор на това изискване по отношение на периода на изпълнение 2006—2013 г. и се основава на оценката, направена през 2013 г. и посочена в раздел 2 на настоящия доклад. 2. Предишни доклади за оценка В член 13, параграф 3, буква а) от Решение № 2001/923/ЕО на Съвета, изменен с Решение № 2006/849/ЕО на Съвета, от Комисията се изисква изпращането на Европейския парламент и Съвета на независим от ръководителя на Програмата доклад с оценка на относимостта, ефективността и ефикасността на Програмата и съобщение дали тази програма следва да бъде продължена и адаптирана, придружено от съответно предложение. Тази оценка бе извършена през 2013 г. от структурите за вътрешен одит и оценка на Европейската служба за борба с измамите (OLAF). Комисията изпрати посочената подробна оценка на Парламента и Съвета със своето Съобщение COM/2013/588. Оценката обхващаше периода от 2002 г. до първата покана за подаване на предложения през 2012 г. Освен това Комисията изготви средносрочна оценка за 2006—2010 г.[4] с цел да се оцени ефективността на Програмата. Тази междинна оценка бе използвана в изработената от Комисията оценка на въздействието, която придружи нейното предложение за програмата „Перикъл 2020“ в контекста на многогодишната финансова рамка (МФР) за 2014—2020 г. (вж. раздел 4). В настоящия доклад основно място заемат фактическото изпълнение на Програмата, както и годишните резултати, реализирани в периода 2006—2013 г. 3. Изпълнението на Програмата[5] и резултати Въз основа на референтна сума от 1 милион евро за 2006 г. и 6,9 милиона евро за периода 2007—2013 г. годишните бюджетни кредити, разрешени по програмата „Перикъл“, бяха в размер на 1 милион евро на година, с изключение на 2010 г. (0,9 милиона евро). Изпълнението на „Перикъл“ отрази високата степен на интерес на държавите членки към защитата на еврото срещу фалшифициране. Обсъжданията на многогодишната стратегия на заседанията на експертната група по фалшифицирането на еврото (ЕГФЕ) позволиха да се поемат задължения за 95,7 % от общия бюджет. В три последователни години (2009—2010—2011 г.) OLAF трябваше повторно да поема бюджетни задължения, отменени през същата година, с цел да се отговори на исканията на държавите членки. В периода 2006—2013 г. „Перикъл“ финансира 113 проекта. От тези проекти 72 бяха по почин на компетентните органи на държавите членки, а 41 бяха инициативи на Комисията/OLAF (подробности са дадени в приложение I).[6] Съгласно оценката на програмата „Перикъл“ от 2013 г.[7]: „Финансираните от Програмата дейности имат по принцип пряко отношение към постигането на конкретните ѝ цели. Обучението и разпространението на знания, както и дейностите за работа в мрежа са най-значимите дейности. Обменът на служители и средствата за обучение са също от голямо значение. Около 95 % от средствата по Програмата са отпуснати за дейностите с най-голямо значение“. Повечето от действията, които бяха осъществени в периода 2006—2013 г., бяха семинари[8], обучение/работни срещи и обмен на служители. Подробности са дадени в приложение II.[9] Избрани целеви групи и участници Съгласно оценката на програмата „Перикъл“ от 2013 г.[10]: „Целевите групи на Програмата са също от голямо значение. Най-значимата целева група е полицията, която също е целевата група, която е най-ангажирана в дейностите на Програмата като организатори и като участници. Съдебните органи и националните централни банки са също от голямо значение, като двете целеви групи участват в повечето дейности по Програмата, въпреки че заключенията от оценката подсказват, че би могло да се желае по-голямо участие на съдебните органи. Частният сектор, а именно финансовият/банковият сектор, е също така целева група от значение, особено в държавите членки, които не са част от еврозоната, и трети държави, в които националните органи невинаги предоставят обучение на национално равнище“. Диаграма I и диаграма II: „Произход на участниците“ и „Професионален опит на участниците“ В проявите по линия на „Перикъл“ участваха общо 4 320 експерти. По отношение на произхода участниците бяха от 83 държави. Повечето от участниците в обученията (51 %) бяха граждани на държавите членки с явен превес на служители от еврозоната. Европейските участници възлизаха на общо 73 %, докато 16 % от участниците в обученията бяха от Латинска Америка (главно Колумбия, Перу и Аржентина). Докато Африка бе представена основно от националности от Северна Африка, азиатското участие в обученията се свеждаше предимно до Китай[11]. По отношение на професионалния опит на участниците членовете на полицейските сили представляваха 64 % от общия брой. Това се дължи на факта, че полицейските органи са на предна линия в борбата срещу фалшифицирането на еврото и полицейските служители включват както разследващи служители, така и техници. Следва да се подчертае разграничаването между различните други категории участници (36 %), включително високото участие на централни банки (11 %) и съдебни служители (7 %). В резултат на това изпълнението на програмата „Перикъл“ отговаря на транснационалните и мултидисциплинарните аспекти на Програмата, както се изисква съгласно член 3 от Решението „Перикъл“. Като цяло през всяка година от изпълнението бяха добавяни нови кандидати за Програмата[12], което свидетелства за усилията на OLAF за разнообразно използване на средствата по „Перикъл“. От средства по „Перикъл“ най-често се възползваха държавите, които са най-силно засегнати от фалшифицирането на еврото, напр. Италия, Испания и Германия. Може да се отбележи, че при държавите членки, които не поискаха отпускане на средства, това се дължеше по принцип на организационни, а не на структурни причини. Диаграма III: Брой действия по държави членки (безвъзмездни средства 2006—2013 г.) Действия по „Перикъл“ извън ЕС Действия по „Перикъл“ бяха осъществени както в ЕС, така и извън него в зависимост от конкретните нужди от защита на еврото срещу фалшифициране. От началото си „Перикъл“ укрепи своя регионален подход чрез осъществяването на действия, свързани с особено чувствителни региони на света. Предмет на специално внимание бяха Латинска Америка (където колумбийската и перуанската организирана престъпност представляват значителна заплаха за еврото) и съседни райони като Югоизточна Европа (включително Турция и Западните Балкани), региона на Средиземно море и Североизточна Европа. Структурни и законодателни подобрения Трябва да се отбележи, че в допълнение към тяхното съдържание, свързано с повишаване на осведомеността и обучението, действията по „Перикъл“ доведоха до редица структурни и законодателни подобрения в държавите членки и в трети държави. Наред с други Колумбия, Перу и Аржентина положиха сериозни усилия за изграждането на структури срещу фалшифицирането, подобни на националните централни бюра в Европейския съюз. „Перикъл“ подпомогна (тогавашните) присъединяващите се държави и новоприетите в усилията им да прилагат достиженията на правото на ЕС конкретно в областта на защитата на еврото[13]. Накрая, резултатите от проявите по линия на „Перикъл“ бяха използвани от Комисията при изготвяне на предложението за директива относно защитата по наказателноправен ред на еврото и на другите парични знаци срещу подправяне[14]. По-специално на семинарите, организирани по „Перикъл“, бе изтъкната, а впоследствие и добавена като разпоредба в предложението за директива, необходимостта да се допусне при разследванията на подправяне на парични знаци използването на методите, прилагани в разследвания на други тежки престъпления на организираната престъпност. 4. Перспективи В своето Съобщение COM/2013/588 Комисията посочи ясно, че цялостните резултати от оценката[15], извършена през 2013 г., са изключително положителни. Програмата „Перикъл“ бе изцяло одобрена от организаторите и участниците в действията по „Перикъл“, които изразиха своята подкрепа за продължаването на Програмата след 2013 г.[16] На 11 март 2014 г. бе приет Регламент (ЕС) № 331/2014[17]на Европейския парламент и на Съвета за създаване на програма за обмен, помощ и обучение за защита на еврото срещу фалшифициране (програма „Перикъл 2020“). Тази програма се простира в рамките на МФР 2014—2020 г. Тя се изпълнява понастоящем в рамките на годишната работна програма за 2014 г., приложена към Решението за финансиране от 2014 г. (C (2014) 3427)[18]. Комисията ще предоставя годишна информация за резултатите от Програмата на Европейския парламент и на Съвета в съответствие с член 13 от Регламент (ЕС) № 331/2014. [1] OВ L 339, 21.12.2001 г., стр. 50—54. [2] OВ L 36, 8.2.2006 г., стр. 40—41. [3] ОВ L 330, 28.11.2006 г., стр. 28—29. [4] Посочената междинна оценка представлява приложение III към оценката на въздействието (SEC (2011) 1615 окончателен), придружаваща Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА ЗА СЪЗДАВАНЕ НА ПРОГРАМА „ПЕРИКЪЛ 2020“ (COM(2011) 913 окончателен). [5] Таблици на годишното изпълнение (2006—2013 г.) са публикувани на сайта: http://ec.europa.eu/anti_fraud/euro-protection/training/index_en.htm [6] Приложение I — Обобщени статистически данни относно изпълнението на програма „Перикъл“ 2006—2013 г. [7] Работен документ на службите на Комисията SWD (2013) 304 final, стр. 45. [8] Семинари: конференция—обучение—работна среща (КОРС). [9] Приложение II — Таблица с разбивка по вид дейност, финансирана по програма „Перикъл“ през периода 2006—2013 г. [10] Работен документ на службите на Комисията SWD (2013) 304 final, стр. 45—46. [11] „Други“ включва Северна Америка и европейски и международни институции. [12] Компетентните национални органи са посочени в член 2, буква б) от Регламент (ЕО) № 1338/2001 на Съвета от 28 юни 2011 г. за определяне на необходимите мерки за защита на еврото срещу фалшифициране, ОВ L 181, 4.7.2001 г., стр. 6. [13] Регламент (ЕО) № 1338/2001 на Съвета от 28 юни 2001 г. за определяне на необходимите мерки за защита на еурото срещу фалшифициране, изменен с Регламент (ЕО) № 44/2009 на Съвета от 18 декември 2008 г., Регламент (ЕО) № 1339/2001 на Съвета от 28 юни 2001 г. за разширяване на действието на Регламент (ЕО) № 1338/2001 на Съвета за определяне на необходимите мерки за защита на еурото срещу фалшифициране, към държавите членки, които не са приели еурото като своя единна валута, Решение на Европейската централна банка от 16 септември 2010 г. относно проверките за истинност и годност и за връщането в обращение на евробанкноти (EЦБ/2010/14), Регламент (ЕС) № 1210/2010 на Европейския парламент и на Съвета от 15 декември 2010 г. относно установяване на истинността на евро монетите и обработката на негодни за употреба евро монети и Регламент (ЕО) № 2182/2004 на Съвета от 6 декември 2004 г. относно медалите и символите, подобни на еуромонети, изменен с Регламент (ЕО) № 46/2009 на Съвета от 18 декември 2008 г. [14] Предложение за директива на Европейския парламент и на Съвета относно защитата по наказателноправен ред на еврото и на другите парични знаци срещу подправяне и за замяна на Рамково решение 2000/383/ПВР на Съвета. Директивата влезе в сила на 22 май 2014 г.; Предложение за директива на Европейския парламент и на Съвета относно защитата по наказателноправен ред на еврото и на другите парични знаци срещу подправяне и за замяна на Рамково решение 2000/383/ПВР на Съвета. [15] Работен документ на службите на Комисията SWD (2013) 304 final. [16] Оценка на въздействието (SEC (2011) 1615 окончателен), придружаваща Предложение за регламент на Европейския парламент и на Съвета за създаване на програма „Перикъл 2020“ (COM (2011) 913 окончателен). [17] OВ L 103, 5.4.2014 г., стр. 1. [18] Очаква се до края на 2014 г. да бъде прието предложението за регламент на Съвета за разширяване спрямо неучастващите държави членки на приложното поле на Регламент (ЕС) № 331/2014 за създаване на програма за обмен, помощ и обучение за защита на еврото срещу фалшифициране (програма „Перикъл 2020“). Този регламент се основава на предложението на Комисията COM(2011) 913 окончателен, придружено от оценка на въздействието SWD SEC(2011) 1615 окончателен. Обобщени статистически данни относно изпълнението на ПРОГРАМА „ПЕРИКЪЛ“ (2006—2013 г.) „Перикъл“ — Обобщение на изпълнението за периода 2006—2013 г. || Финансова година || Брой действия || Държава членка инициатор (държави домакини на инициативи на Комисията) || Основни целеви групи || Брой участници || Поети задължения за безвъзмездна помощ || Бюджетен кредит || Размер на поетите задължения към 31/12 на съответната година || 2006 г. || 12 || BE, DE, ES, HU, IT, PL, (RO) || Полиция, съдебни органи, банки || 593 || 944 151 || 1 000 000 || 94,4 % || Държави членки 9 Комисия 3 || 2007 г. || 12 || BE, DE, ES, FR, IT || Полиция, съдебни органи, банки || 477 || 801 522 || 1 000 000 || 80,2 % || Държави членки 7 Комисия 5 || 2008 г. || 11 || DE, ES, IT, FR, NL, (HR+ ME+TR) || Полиция, съдебни органи, банки || 589 || 913 087 || 1 000 000 || 91,3 % || Държави членки 8 Комисия 3 || 2009 г. || 17 || BE, DE, FR, IT, PT, (HR+ME) || Полиция, банки, съдебни органи || 548 || 1 004 631[1] || 1 000 000 || 100,5 % || Държави членки 8 Комисия 9 || 2010 г. || 17 || BE, ES, DE, EE, IT, PL, PT, (MK+RS+TR) || Полиция, банки, съдебни органи || 572 || 902 956[2] || 900 000 || 100,3 % || Държави членки 12 Комисия 5 || 2011 г. || 15 || DE, ES, HU, IT, PL, PT, RO, || Полиция, банки, съдебни органи || 660 || 1 044 506[3] || 1 000 000 || 104,5 % || Държави членки 10 Комисия 5 || 2012 г. || 16 || DE, EE, ES, FR, IT, RO, (AL+HR+MK+UA) || Полиция, съдебни органи, банки || 649 || 995 847 || 1 000 000 || 99,6 % || Държави членки 11 Комисия 5 || 2013 г. || 13 || ES, IT, HR, LV, RO, (BG+EL+ME) || Полиция, банки, съдебни органи, митници || 232[4] || 954 207 || 1 000 000 || 95,4 % || Държави членки 7 Комисия 6 || ОБЩО || 113 || BE, DE, EE, ES, FR, HR, HU, IT, LV, NL, PL, PT, RO (AL+BG+EL+ ME+MK+RS+ TR+UA) || Полиция, банки, съдебни органи || 4 320 || 7 560 907 || 7 900 000 || 95,7 % || Държави членки 72 Комисия 41 || [1] Общата сума е над 100 % от наличния бюджет поради повторното поемане на задължения за средства, отменени през същата година. [2] Вж. предишната бележка под линия. [3] Вж. предишната бележка под линия. [4] Това число включва само получените окончателни доклади. Редица окончателни доклади за оценка относно действия през 2013 г. все още не са представени. Програма „Перикъл“ Разбивка по вид финансирана дейност (2006—2013 г.) Вид дейност || Брой Конференции || 10 Семинари: конференция — обучения — работни срещи (КОРС) || 22 Обучение/Работни срещи || 41 Обмен на служители || 30 Проучвания/Средства за обучение || 7 Други (посещения на експерти и трансгранични операции) || 3 ОБЩО || 113